ΚΑΝΟΝΙΣΜΟΣ ( ΕΟΚ ) αριθ . 980/91 ΤΗΣ ΕΠΙΤΡΟΠΗΣ της 22ας Απριλίου 1991 περί τροποποιήσεως του κανονισμού ( ΕΟΚ ) αριθ . 787/91 και περί παρεκκλίσεως από τον κανονισμό ( ΕΟΚ ) αριθ . 2729/81 όσον αφορά την έκδοση πιστοποιητικών εξαγωγής στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3641/90 ( 2 ), και ιδίως το άρθρο 13 παράγραφος 3 και το άρθρο 17 παράγραφος 4,

τον κανονισμό ( ΕΟΚ ) αριθ . 876/68 του Συμβουλίου της 28ης Ιουνίου 1968 περί θεσπίσεως, στον τομέα του γάλακτος και των γαλακτοκομικών προϊόντων, των γενικών κανόνων σχετικά με τη χορήγηση επιστροφών στην εξαγωγή και με τα κριτήρια καθορισμού του ποσού τους ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 1344/86 ( 4 ), και ιδίως το άρθρο 5 παράγραφος 4 δεύτερο εδάφιο,

Εκτιμώντας :

ότι με τον κανονισμό ( ΕΟΚ ) αριθ . 787/91 ( 5 ) η Επιτροπή έχει αναστείλει τον καθορισμό εκ των προτέρων των επιστροφών κατά την εξαγωγή των γαλακτοκομικών προϊόντων που αναφέρονται στον κωδικό ΣΟ 0405 00 για την περίοδο από 29 Μαρτίου έως 2 Απριλίου 1991 - ότι η εν λόγω απόφαση έχει ως συνέπεια, δυνάμει του άρθρου 10 παράγραφος 1 του κανονισμού ( ΕΟΚ ) αριθ . 2729/81 της Επιτροπής της 14ης Σεπτεμβρίου 1981 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής και του καθεστώτος καθορισμού εκ των προτέρων των επιστροφών στον τομέα του γάλακτος και των γαλακτοκομικών προϊόντων ( 6 ), όπως τροποποιήθηκε τελευταία από τον κανονισμό ( ΕΟΚ ) αριθ . 376/91 ( 7 ), την απόρριψη των εν αναστολή αιτήσεων πιστοποιητικών, τα οποία θα έπρεπε να εκδοθούν από τις 29 Μαρτίου έως τις 2 Απριλίου 1991 - ότι, ωστόσο, η κατάσταση στην αγορά επιτρέπει εκ των υστέρων να δοθεί συνέχεια, κατόπιν αιτήσεως των ενδιαφερομένων που υποβάλλεται εντός ορισμένης προθεσμίας, στις παλαιές αιτήσεις πιστοποιητικών που έχουν υποβληθεί πριν από τις 29 Μαρτίου 1991 - ότι πρέπει, κατά συνέπεια, να γίνει παρέκκλιση από το άρθρο 10 παράγραφος 1 του κανονισμού ( ΕΟΚ ) αριθ . 2729/81 -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Το άρθρο 1 του κανονισμού ( ΕΟΚ ) αριθ . 787/91 συμπληρώνεται με το ακόλουθο δεύτερο εδάφιο :

"Κατά παρέκκλιση από το άρθρο 10 παράγραφος 1 του κανονισμού ( ΕΟΚ ) αριθ . 2729/81, τα πιστοποιητικά που αφορούν παλαιές αιτήσεις, οι οποίες έχουν υποβληθεί πριν από τις 29 Μαρτίου 1991, δύνανται να εκδοθούν κατόπιν αιτήσεως των ενδιαφερομένων, η οποία επιβάλλεται πριν από την 1η Μαΐου 1991 ." Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από τις 29 Μαρτίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 22 Απριλίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 148 της 28 . 6 . 1968, σ . 13 . ( 2 ) ΕΕ αριθ . L 362 της 27 . 12 . 1990, σ . 5 . ( 3 ) ΕΕ αριθ . L 155 της 3 . 7. 1968, σ . 1 . ( 4 ) ΕΕ αριθ . L 119 της 8 . 5 . 1986, σ . 36 . ( 5 ) ΕΕ αριθ . L 81 της 28 . 3 . 1991, σ . 103 . ( 6 ) ΕΕ αριθ . L 272 της 26 . 9 . 1981, σ . 19 . ( 7 ) ΕΕ αριθ . L 43 της 16 . 2 . 1991, σ . 36 .